Lingua Ucrainica
Lingua Ucrainica (Ucrainice: українська мова, ukrajins'ka mova) est lingua Ucrainorum, ex linguis Indoeuropaeis, sub familia Slavica subsummata. Cum lingua Russica et lingua Ruthenica Alba, Slavicum orientale format.

Lingua Ucrainica tantum in Ucraina primaria, ibi lingua publica est. Etiam est lingua natalis nonnullorum hominum in Russia, Kazachstania, Canada, Ruthenia Alba, et aliis terris.

Historia 
 Saeculis VII–XIV: lingua Ruthenica antiqua
 Saeculum XIV–medium saeculi XVIII: lingua Ucrainica antiqua
 Ab fine saeculi XVIII: lingua Ucrainica hodierna

Abecedarium 
Basis abecedarii linguae Ucrainicae, quod 33 litteras habet, est abecedarium Cyrillicum. 

Alphabetum Ucrainicum varias formas translitterationis in abecedarium Latinum habet.

Grammatica

Morphologia

Nomina 

Nomina substantiva linguae Ucrainicae habent:
 tria genera: masculinum, femininum, neutrum
 duos numeros: singularis et pluralis
 septem casus: nominativus, genetivus, dativus, ablativus (instrumentalis), accusativus, locativus, vocativus
 quattuor declinationes

Adiectivi 
Adiectivi in lingua Ucrainica duos numeros, septem casus, et in numero singulari tria genera habent.

Pronomina 
In lingua Ucrainica sunt:
 pronomina personalia: tres personae, duo numeri, sex casus (sine vocativo); in persona tertia numeri singularis sunt tria genera 
 pronomen reflexivum: quinque casus (sine nominativo et vocativo) habet
 pronomina possessiva: tres personae, tria genera, in personis prima et secunda sunt duo numeri et sex casus
 pronomina determinativa
 pronomina demonstrativa: duo numeri, sex casus, in numero singulari etiam tria genera 
 pronomina interrogativo-relativa: "хто" ("quis") et "що" ("quid") habent sex casus; pronomen "чий" ("cuius") etiam habet duo numeros et tria genera in numero singulari
 pronomina negativa
 pronomina indefinita

Numeralia 
Numeralia linguae Ucrainicae sunt:
 cardinalia: sex casus habent; numeralia "один" ("unus"), "два" ("duo"), et certa alia genera habent
 ordinalia: tria genera et sex casus habent, modo adiectivorum declinantur.

Verba 
Verba in lingua Ucrainica habent:
 quinque tempora: praesens, praeteritum, plusquamperfectum, futurum simplex, futurum compositum
 tres personas
 tres modi: indicativus, imperativus, et coniunctivus
 duo genera: activum et passivum
 duos aspectus: imperfectivus et perfectivus
 duos numeros
 'duas coniugationes

In numero singulari temporis praeteriti plusquamperfectique, verba linguae Ucrainicae habent generum formas masculinas, femininas, et neutras.

Infinitivi, participia, et gerundii linguae Ucrainicae non coniugantur.

Syntaxis 
Positio verborum communis in sententiis linguae Ucrainicae est subiectum ante praedicatum ante obiectum, sed ordo verborum in hac lingua relative non pergravis est, quia relationes verborum per flexiones monstratur.

Notae 

Ioannes Franko
Lesja Ukrajinka

Nexus externi 
 S. Karaman, Lingua Ucrainica litteraria hodierna 
 Orthographia Ucrainica 
 Pagina de lingua Ucrainica e situ interretiali Ministerii rerum externarum Ucrainae 

!